Stevie Wonders koncert i Gigantium bliver hans eneste i Skandinavien. Og det har været en dyr fornøjelse at lokke verdensstjernen til Nordjylland. - Vi har de seneste 4-5 år haft et stort ønske om at få netop dette verdensnavn til Aalborg, og nu er det lykkedes os efter hårde forhandlinger. Stevie Wonder er den dyreste solist Aalborg Kongres & Kultur Center har tegnet kontrakt med, siger Ernst Trillingsgaard. Til koncerten den 17. september sælges der udelukkende siddepladser - og der vil være plads til 7000 i sportsarenaen. Det har taget Aalborg Kongres- og Kulturcenter 4-5 år at få koncerten i hus.

Opsummering:
Aalborg Kongres- og Kulturcenter har måttet til lommerne for at få verdensstjernen til Aalborg.